als_Latn dik_Latn sag_Latn
Mos u lodhni të njoftoni ambulancën, ky dron nuk e njeh fjalën vonesë. E si mund të ndodhte ndryshe kur është krjiuar nga një gjerman.
Një student gjerman ka krijuar një prototip të një ‘droni ambulancë’, i cili arrin në kohë te viktimat për t’ju shpëtuar jetën.
Disa e përdorin dronin për të bërë video e foto spektakolare, të tjerë për të fluturuar një flamur mbi një stadium e së fundmi për të shpërndarë dhe pizza.
Lexoni: Posta Franceze ka filluar dërgimin e pakove me anë të Dronëve
Por ky student 23 vjeçar e pa dobinë e dronit në një fushë tjetër.
Alec Momont, inxhinieri i cili e ka ndërtuar dronin thotë se ai fluturon me një shpejtësi prej 100 km në orë.
I pajisur me 6 helika, droni në ngjyrë të verdhë mund të mbajë pesha deri në 4 kilogramë.
Lexoni: Droni më i shpejtë në botë
‘Rreth 800,000 njerëz në Europë vuajnë nga ataku kardiak çdo vit dhe vetëm 8% arrijnë t’i mbijetojnë,’ tha Momont.
“Arsyeja kryesore për këtë është shpejtësia relativisht e gjatë me të cilën shërbimi emergjent arrin të përgjigjet, që është rreth 10 minuta. Ndërkohë që vdekja e trurit dhe dëmtime të tjera ndodhin në katër apo gjashtë minuta,” shtoi ai.
Droni ndjek telefonatat emergjente dhe përdor GPS për t’u orientuar.
Prototipi tashmë ka tërhequr interesin e shumë shërbimeve emergjente duke përfshirë dhe Amsterdamin.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn